
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind 
aprobarea prelungirii duratei contractului de concesiune nr. 216/30.05.2006 pentru delegarea gestiunii serviciului public de producere a energiei termice și electrice, transport, distribuție  și furnizare a energiei termice
Sectiunea a 2 - a 
Motivul emiterii proiectului de hotărâre
Descrierea situatiei actuale
În anul 2006 Consiliul Local al Municipiului Timișoara a aprobat prin Hotarârea Consiliului Local  nr. 155/18.04.2006 delegarea gestiunii serviciului public de producere a energiei termice şi electrice, transport, distribuţie şi furnizare a energiei termice către Compania Locală de Termoficare "COLTERM" S.A. Timişoara prin încheierea unui contract de concesiune prin negociere directă.
Prin Hotarârea Consiliului Local nr. 216/30.05.2006 a fost aprobat contractul de concesiune prin negociere directă privind încredinţarea delegării gestiunii serviciului public de producere a energiei termice şi electrice, transport, distribuţie şi furnizare a energiei termice către Compania Locală de Termoficare "COLTERM" S.A.  Timişoara.
Ca urmare a celor două hotărâri aprobate de Consiliul Local al Muncipiului Timișoara  a fost încheiat contractul de concesiune nr. 216/30.05.2006 pentru delegarea gestiunii serviciului public de producere a energiei termice și electrice, transport, distribuție  și furnizare a energiei termice.
Durata contractului de concesiune este de 15 ani, începând de la data de 30.05.2006 și sfârșind cu data de 30.05.2021. Prelungirea duratei contractului de concesiune se poate face în baza încheierii unui act adițioanl cu cel puțin 3 luni înainte de încetarea lui.
Schimbari preconizate și rezultate așteptate
Prin adresa nr. 3327/15.02.2021, înregistrată la Primăria Municipiului Timișoara cu nr. 
CDE2021-220/15.02.2021 Compania Locală de Termoficare COLTERM S.A. și-a exprimat voința pentru prelungirea contractului de concesiune nr. 216/30.05.2006 pentru delegarea gestiunii serviciului public de producere a energiei termice și electrice, transport, distribuție  și furnizare a energiei termice.
Serviciul de alimentarea cu energie termică în sistem centralizat, fiind un serviciu de utilitate publică, are un caracter permanent şi regim de funcţionare continuu și răspunde unor cerinţe şi necesităţi de interes şi utilitate publică.
Prelungirea duratei contractului de concesiune existent este dată de obligativitatea asigurării continuităţii serviciului public de alimentare cu energie termică la nivelul unităţii administrativ-teritoriale. 
Ținând cont de cele de mai sus se constată necesară prelungirea contractului de  concesiune nr. 216/30.05.2006 pentru o perioada de 3 luni, până la finalizarea procedurilor de atribuire a unui nou contract de delegare a gestiunii serviciului public de alimentare cu energie termică în sistem centralizat.

Concluzii
Considerăm necesară și oportună aprobarea proiectului de hotărâre privind aprobarea prelungirii duratei contractului de concesiune nr. 216/30.05.2006 pentru delegarea gestiunii serviciului public de producere a energiei termice și electrice, transport, distribuție  și furnizare a energiei termice

